آزمانکک  *تژن*
جمیل مھراب
آئی ءَ وتی کار جاہ ءَ چہ موکل کتگ ات دیم پہ گس ءَ رھادگ ات۔ آئی ءَ دیست یک جاھے بازیں مردمانی اکس ٹنگ اتگ انت ءُ لھتے ءَ اکس دست ءَ انت اوشتاتگ ات، ءُ لھتے کودکیں تپلاں اکس کٹ ءَ انت ءُ نشتگ انت۔
آ کہ نزیکتر ءَ شت ھمے مردم نگاھے چارت آں ۔لھتے گْوھرءُ گْوپش ءَ نزورتراتگ انت ءُ دیمانی رنگ اش لگشتگ ات انت۔
لھتے پریات ءُ زاری ءَ ات انت لھتے ءِ ارس چہ چماں شیپ گپتگ ات انت۔
آ کہ کمو دیمتر ءَ شت وتی دست ءِ سگریٹ ءَ دمے کش ات ئِے ءُ دوت ئِےگوات ءَ دات انت۔
پد ءَ یک تژنیں بچکندے جت ئے ءُ سگریٹ ئے زمین ءَ دور دات ءُ وتی پادءِ کوشاں گوں لتارتے ءُ گس ءِ نیمگ ءَ راہ گپت۔
آ انچو کہ گس ءِ دپ ءَ رستگ ات گس ءِ در ساری ءَ پچ ات ءُ لوگ ءَ چہ گریوگانی توار آئی ءِ گوشاں کپگ ءَ ات۔ آئی ءِ مات ءَ دست سر ءَ ات انت ءُپریات ءَ ات
آئی ءِ گوھار ءِ نام ءَ گرگ ءَ ات ءُ آ گھار ءَ گندگ ءَ نہ ات۔
ھلاس